Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
i fra Tomislav Ćurić knjižničar
Zadar, 26 . veljače 2012.

10(110)2012.

Evanđelje Mk 1, 12-15 Iskušavao ga Sotona, a anđeli mu služahu. Čitanje svetog Evanđelja po Marku U ono vrijeme: Duh nagna Isusa u pustinju. I bijaše u pustinji četrdeset dana, gdje ga je iskušavao Sotona; bijaše sa zvijerima, a anđeli mu služahu. A pošto Ivan bijaše predan, otiđe Isus u Galileju. Propovijedao je evanđelje Božje: »Ispunilo se vrijeme, približilo se kraljevstvo Božje! Obratite se i vjerujte evanđelju!« Riječ Gospodnja.

Meditacija poslije pričesti:
Aronov blagoslov
Gospodin,
koji je tvoj otac,
iz čije ruke izlaziš,
neka te blagoslovi,
neka ti dade napretka
i rasta na duši i tijelu.
Neka te čuva
strahova i opasnosti
i svake ljutnje i bijesa.
neka njegovo lice
zasja nad tobom
kao što sunce sjaji nad zemljom
i neka ti bude milostiv
neka ti oprosti grijehe
i neka te oslobodi.
Gospodin neka podigne svoj pogled
i neka te pogleda
pogledom punim ljubavi
i neka te utješi.
Neka te podari mirom
blagostanjem tijela
i spasom duše.
Tako želi Gospodin,
to vrijedi za sada i u vijeke
To neka vrijedi i za tebe. Amen.
Heidi und Jörg Zink

PREPORĐAMO SE KROZ KUŠNJE (Mk 1,12 – 15)
Na početku smo korizme koja simbolizira naš životni put. Ljudsko biće je vrlo velika tajna za svakog čovjeka. Sami sebi smo tajna i misterij neobuhvatljiv. Čovjek je biće koje treba postati, u što treba izrasti. Čak bi se moglo postaviti pitanje da li sva ljudska bića izrastu u čovjeka. Isto tako nije nešto nevažno izrasti ili ne izrasti u čovjeka.
Čovjek tek koji je postao čovjek može biti potpun i sretan. Zato u svim civilizacijama i svim religijama postoji faza prelaska u status zrelog čovjeka. To su razne inicijacije ili obrezanja ili krštenja. A ovo hoće reći da mi svi imamo udjela u svoje rađanju u čovjeka. I na to nas usmjerava i današnje Evanđelje.
Čovjek treba proći 'test' da bi se oformio u čovjeka. Sam se Isus povukao u 'pustinju', u osamu, da proživi kušnju gladi, časti i čuda. Na ova tri odnosa čovjek se profilira u svjesnu osobu. Potrebno je proći životnu kušnju da bi se unutarnje stabiliziralo. U ovome smislu i Korizma sa svojim 'režimom' ima smisao kušnje. Prema tome, postovi i druge pokore nemaju smisla u sebi. Smisao je njihov u testu samoga sebe i kroz to preporađanje.
Korizma je vrijeme duhovnog i tjelesnog 'treninga'. Biblija donosi kako se 'kalio' Izrael. Počevši od Abrahama, Mojsija, pa drugih patrijarha. I na koncu Isusa Krista. Svi su prošli iskustvo kušnje i preporođenja. Iza kušnje bili su 'novi' ljudi. Čak su im i imena mijenjali. Postajali su novi ljudi koji su spremni za novo poslanje. Pa i Mojsije se profilira u vođu kroz kušnju pustinje. U kušnjama čovjek ima svakakve napasti.
Da odustane, da se zgodnije izvuče.... Da bude drukčiji negoli što želi ili kako vjeruje. Ne radi se o tome da se čovjek kažnjava. Post i žrtva nisu kazna niti prezir svijeta i tijela. Kroz njih se čovjek trenira za životne udare. Pokora je 'trening' duše. Svaki čovjek prolazi kušnje Adamove. To svakoga snalazi. Ali je pitanje da li iz kušnja izlazimo kao Novi Adam ili kao Pali Adam. Cilj je da postanemo Novi Adam. Isus je iz kušnja i krštenja izišao kao Isus Krist – Novi Adam.
On je prošao kušnje kruha, vlasti i časti. Potrebno je postati novi čovjek da se čovjek odnosi plemenito prema kruhu (hrani), prema vlasti (ostati normalan u vlasti) i u časti (ne prodati se za slavu). Velika je opasnost imati moć bez ljubavi. Možda je trebalo da i osobe koje se kandidiraju na neka mjesta vlasti da prođu testove kušnje. Bilo bi dobro da postanu 'novi ljudi'. Možda ne bi trebalo izmišljati poteškoće nego se iskušavati kroz teškoće koje snalaze svaki ljudski život.
Ovo je važno da se stupnjeviti 'probamo' da bi stupnjevito ojačali. Mi još ne možemo živjeti kao da smo već u 'rajskom vremenu', u vremenu bez poteškoća i kušnji. Koš smo mi u ovoj 'domovini', još smo mi Stari Adam (Isus je Novi Adam). Odricanje prvenstveno ima cilj da budemo 'novi ljudi', a odmah će iz toga isticati pomoć za drugoga. Ne može se činiti dobro ako se čovjek ne promjeni. Može pojedinačno dobro (rekao bi sv. Toma) ali ne može imati stav u cijelom djelovanju.
A važno je da se u nama oformi stav opredijeljenosti za dobro, skromnosti i poniznosti. Ovim se hoće reći, ne prakticira se odricanje samo u vrijeme korizme, a poslije opet po starom običaju. Nažalost, mnogi baš tako postupaju. Čak broje dane i djela s radošću očekujući kad će nastaviti po načinu življenja prije korizme. U svakom slučaju možemo uočiti kako se vrlo teško rađa u nama istinski čovjek koji je stvoren na sliku Božju.
Da li smo spremni prihvatiti sve žrtve a ne zakazati sebe i svoj identitet? Sigurno je i to nam tvrdi Objava kako bi osjetili da je tu u nama Božje kraljevstvo i da je Bog s nama i u nama. Time bi bili jaki nositi sav teret života preko križa do uskrsnuća. Marjan Jurčević

1. korizmena nedjelja godine B (Mk 1,12-15)
Popričesna meditacija
Za biblijskog čovjeka pustinja ima mnoga značenja. Ona je zemlja nenastanjena, od koje je Bog ustegao svoj blagoslov, pa je područje zla i kušnje. Pustinja je mjesto napuštenosti i beživotnosti, ali ujedno i mjesto pročišćenja novosti života, jer se u pustinji četrdeset godina čistio narod oslobođen od egipatskog ropstva.
U svezi značenja broja četrdeset... dažd u vrijeme Noe trajao je četrdeset dana... a Mojsije je bio četrdeset dana na Svetoj gori prije nego li je dobio ploče zapovijedi.
Tako i Isus, poput Mojsija, u pustinji prihvaća sve ono što sa sobom nosi mesijanska služba. Isusova kušnja u pustinji u isto je vrijeme i objava pobjede u našoj vlastitoj pustinji, pobjede u teškim trenucima pokore i odricanja.
“Ispunilo se vrijeme”, kaže Isus. Dosta je sljepoće svijeta i tvrdoće srdaca, potrebno je promijeniti strah i sebičnost u milost i sebedarje. Potrebno je prihvatiti tajnu vlastitog života s njegovim kušnjama i poteškoćama, te u svemu prepoznati mogućnost hoda prema dobru.
Gospodine! Ti si svoje djelo otkupljenja učinio. Sada je na nama red da potaknuti, ohrabreni i prosvjetljeni Tvojim primjerom pobijedimo zlo u svojem životu.
Nauči nas otkriti mudrost pustinje. Nauči nas ne bojati se svoje ljudske naravi, već dopustiti Ti da u nama budeš pobjednik. Nauči nas hodočastiti u vlastito srce da u njegovoj tišini čujemo Tvoj govor. Priredio: Dario Miletić

HODOČAŠĆE BL. JAKOVU ZADRANINU U BITTETO
od 25. do 29. IV. 2012.
Više: Vidite na posljednjoj stranici ili uzmite program.

NOVO PISMO FRA ILIJE
Dragi Fra Drago, Šalom !
Kako vidiš odavna nisam otvorio poštu. Bio sam zauzet s kopanjem i zidanjem TEMELJA NOVE MISIJE I SAMOSTANA U NGENGERE. Jučer smo završili temelje prvog djela.
Danas sam u Kimbulu imao pouke za sve naše Katehiste, pa sam evo skoknuo do interneta.
GLEDE NOVIH IMENA KUMČADI, BUDUĆI SMO VEĆ PLATILI 2 TROMJESEČJA OVE ŠK.GODINE; NIJE NAM MOGUĆE SLATI IMENA ZA OVU GODINU.
VI MOŽETE PRIMATI I UPISIVATI NOVE KUMOVE, ALI IMENA KUMČADI ĆEMO POSLATI U RUJNU, ZA NOVU ŠK. GODINU. TO JE RADI POŠTENA I ČISTA RAČUNA.
Osnivajući novu Misiju NGENGERE, u cijelom tom kraju ima samo jedna OSNOVNA ŠKOLA "NGENGERE" SA 20 RAZREDA I BLIZU 1000 ĐAKA. NEMA NIGDJE SREDNJE ŠKOLE. SVI ĐACI KOJI ZAVRŠE OSNOVNU ILI IDU PJEŠICE DVA SATA DO BUTEMBO ILI OSTAJU U SELU.
DAKLE NAŠE POTREBE SE OKREĆU PREMA TOJ NOVOJ MISIJI: PRIPREME ZA GRADNJU SREDNJE ŠKOLE, OBNOVA ZGRADA OSNOVNE ŠKOLE OD BLATA I ŠKOLOVANJE.
Oni koji žele POMOĆI JEDAN RAZRED: "OSNOVNE ŠKOLE NGENGERE": staviti prozore ili klupe ili drugi vid pomoći, dobro su došli. Neka uzmu jedan razred te škole.
Oni koji žele KUMSTVO SA SREDNJOM ŠKOLOM KOJU TREBAMO ZAPOČETI GRADITI, mogao bih im poslati "Tlocrt" - nacrt a za gradnju treba najprije nabaviti MATERIJAL.
Za novu Misiju Ngengere, dok malo odahnem i nađem malo vremena, napisati ću mali izvještaj i dostaviti par fotografija. Treba malo strpljivosti.
Uz bratski pozdrav, odani i zahvalni Fra Ilija, misionar 23. veljače 2012.

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 9 i od 17,30 do 18,30 sati
Nedjeljom i blagdanom prije sv. Mise.

Nedjelja 26. II. 2012. I . KORIZMENA (Čista) - Kvatreni tjedan
Ponedjeljak 27. II. Donat zadarski, Gabrijel od Žalosne Gospe
Utorak 28. II. Teofil, Bogoljub — molitva sv. Anti . Svakog utorka u našoj crkvi je molitva naših svećenika i vjernika: KRUNICOM ZA PRAVDU u 18,30 sati.
Srijeda 29. II. Osfald, Ida (prijestupni dan) (kvatre)
Četvrtak 1. III. . Albin, Zoran
Petak 2. III. Lucije, Ines KRIŽNI PUT u 18,30 sati (kvatre)
Subota 3. III . Marin, Zvjezdan (kvatre)
Nedjelja 4. III. 2012. III. KORIZMENA (Pačista)
NEDJELJNE SU MISE u 8,30 u 10 i u 19 sati
Svaki dan je misa u 7 i u 19 sati.
Služba časova (časoslov): svagdanom u sv. Misi,
Nedjeljom i petkom KRIŽNI PUT U KORIZMI u 18,30 sati.
Prve nedjelje u mjesecu sastanak s FSR-om sat vremena prije večernje mise.
Euharistijsko klanjanje: u petak poslije Mise .
KRUNUCA svaki dan u 18,30 sati

Franjevački samostan sv. Frane u Zadru te zadarske župe među kojima su Puntamika, Srce Isusovo, Diklo i druge, organiziraju hodočašće našem sugrađaninu, bl. Jakovu Zadraninu, od 25. travnja do 29. travnja ove godine.
Cijena aranžmana iznosi 1.350 kn, a zainteresirani se mogu prijaviti u agenciju Terra na tel. 023/ 337 294 ili na e-mail: jure@terratravel.hr.
U želji da se afirmira i puku približi lik još jednog uzornog Hrvata na putu svetosti, Jakova Zadranina, franjevački samostan sv. Frane u Zadru te zadarske gradske župe organiziraju hodočašće bl. Jakovu Zadraninu, a zainteresirani se, radi organizacije puta, trebaju čim prije prijaviti na gornju adresu. Možete preuzeti plakat gdje je opisan put hodočašća.

Posebno preporučamo pogledajte nedjeljna i blagdanska čitanja u PPT i PPS prezentacijama. http://www.zupavostarnica.hr/ stranica župe Srca Isusova
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)